George Young (musiker)

George Young (født 6. november 1946 i Glasgow, Skottland, død 22. oktober 2017 i Sydney, Australia) var en skotskfødt, australsk musiker, låtskriver og plateprodusent. Som musiker var han kjent for The Easybeats og Flash and the Pan. Som låtskriver bidro han i tillegg til John Paul Youngs karriere, blant annet med «Love Is in the Air», samt at Easybeats-låten «Friday on my Mind» har blitt covret av en rekke artister. Han har vært plateprodusent for AC/DC, der hans yngre brødre Malcolm og Angus Young var med, pluss en rekke andre artister.

Samarbeid med Harry Vanda, som også var med i The Easybeats, preget hele Youngs karriere. De dannet produsent- og låtskriverduoen Vanda & Young, som hadde de første fem AC/DC-platene blant sine tidlige arbeider.

Young ble født i Glasgow som nummer seks av en søskenflokk på åtte. Hele familien, utenom den eldre broren Alex, emigrerte til Australia i 1963. Han døde i Sydney i 2017 etter seks år med Alzheimers sykdom.

Referanser

Eksterne lenker 
 
 

Australske musikere
Personer fra Glasgow